אשת ראש ענף צנזורה
לראות טבור של אשת איש; זה לא בילוי של סוף שבוע; אשר יביא אדם רגיש; למתח אמנותי גבוה; אבל שמעו את הסיפור; על איש הגון וגם צנוע; שמת לראות את הטבור; של אשת ראש ענף צנזורה.; אני מזדקן גנח האיש; וכה אחיה ראיתי טפח; מן הטבור הכי אדיש; עד הטבור שיש לו ספח; מזה של אשת איש ציבור; שאף פעם לא הפסיק לנוע; רק לא יצא לי עוד טבור; של אשת ראש ענף צנזורה.; אבי ראה אני נשבע; טבור צהוב של מפקחת; אחי טעם וגם שיבח; שישה שבאו במשלחת; ילדי הקט עלה על גל; של אשת שר מאוד פרוע; ורק אני חולם עוד על; של אשת ראש ענף צנזורה.; כך בפומבי הוא התבטל; וכל העיר דומם הגשימה; עד שאישתו של הפוסל; את הטבור שלה הקריבה; אמרה היא, לב כל-כך שבור; זה רמז דק לדיקטטורה; אז בוא תביט כבר בטבור; של אשת ראש ענף צנזורה.; הללויה קרא האיש; ויתברך שוכן רקיע; חלום חיי הנה אמחיש; וסוף לסבלותיי יגיע; כולו רוטט מרוב חזון; טיפס במעלות הרוח; לראות סופסוף את הסגנון; של אשת ראש ענף צנזורה.; אבל אויה האיש נשבר; מרוב המתח שהשקיע; ממש על סף המעבר; מן החלום אל הביצוע; האיש הזה קיבל שבץ!; בשיפולי האוברטורה; הוא לא ראה את הטבור; של אשת ראש ענף צנזורה.; 